# Ponçan Pera

Ponçan Pera (Ponsampère en francés) qu'ei ua comuna occitana, en Gasconha, situada dens lo departament de Gers e la region d'Occitània, ancianament de Mieidia-Pirenèus.

## Geografia
### Perimètre deu territòri

Comunas confrontantas de Ponsan Pera :
| Sent Maur | | |
| | | Berdoas |
| Basugas | Sent Miquèu | |

## Toponimia

* Ponsan Pera segond lo conselh generau
* Ponsan que s'explica per un nom latin d'òme Pontius, dab lo sufixe -anum. Ponsan qu'èra donc probablament ua anciana grana proprietat antica qui avèva per mèste Pontius. La bona grafia qu'es Ponçan. Lo nom Pontius qu'es famós pr'amor de Ponç Pilat (Pontius Pilatus).
* Pera. Ponsan Pera que s'opausa probablament a Ponsan Sobiran. Mès, com un vilatge pòt pas estar qualificat de pera, que cau trobar ua auta explicacion. De segur, que pensan forçadament a ua aplologia, com *Ponçan Sant Pèr > *Ponçan Pèr. Mès que cau la glèisa sia dedicada a Sent Pèr. Justament, qu'es atau ! Ara, que i a quauques dificultats. En gascon, que's ditz sent e pas sant; mès una aplologia qu'es possibla quan es parciala *Ponçan Sent Pèr > *Ponçan Pèr (cf. grèc amphiphoreus (ἀμφιφορεύς) > amphoreus (ἀμφορεύς), « amfòra »). Que cau tanben l'aplologia e sia anteriora a la disparicion de l'articulacion de -r finala. Dens *Ponçampèr, lo nom deu sent èra pas mei percebut (justament pr'amor disen Sent Pèr e pas Sant Pèr) e l'-r que segó un aute camin que dens lo nom deu sent : que's conservè en prenent ua finala vocalica; l'atraccion de pera que hascó benlèu barrar la vocala è. Ua grafia coërenta que seré Ponçampera.
* La Hita Topièra (nom probable). Véser a l'article.

## Istòria

* en 1822, qu'annexèn La Fitte-Loupière [compréner : La Hita Topièra] a Ponsan Pera. De 1972 a 1993, Ponsan Pera que fusionè dab Berdoas, puish las duas comunas que se separèn. Ponsan Pera qu'èra parròpia e La Hita Topièra sucursala (parròpia annèxa).

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| 2014 | 2026 | Laurence Soriano | divèrs esquèrra | agricultritz |
| març de 2008 | 2014 | Gwladys Escudé | | |
| març de 2001 | 2008 | Raymond Jacomet | | |
| | 2001 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna qu'èra deu canton de Miranda ; qu'es adara deu canton Miranda-Astarac (burèu centralizator : Miranda).

## Demografia

modificar « persona »  v · d · m 
Evolucion demografica Populacion comunala actuala (2013): 115, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 256 | 273 | 275 | 240 | 342 | | 340 | 349 | 336 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 360 | 366 | 358 | 342 | 339 | 356 | 401 | 333 | 285 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 260 | 244 | 253 | 225 | 198 | 194 | 198 | 175 | 141 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 142 | 109 | | | Cercar | 118 | 116 | 115 | 113 116 |
| 2009 | 2010 |
| 112 115 | 108 111 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 117 abitants e la densitat èra de 13,15 ab/km².
* La Hita Topièra (nom probable). Véser a l'article.

## Personalitats ligadas dab la comuna

* Jacques Dufilho, actor francés.

## Véser tanben

* Comunas de Gers

## Ligams extèrnes

* Ponçampera suu site de l'Insee

## Nòtas

* ↑ «grafia d'après la mapa de las comunas de Gers en gascon».
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 538, a Poinchy
* ↑ https://www.annuaire-mairie.fr/eglise-saint-pierre-ponsampere.html
* ↑ http://cassini.ehess.fr/cassini/fr/html/fiche.php?select_resultat=27473
* ↑ https://www.geoportail.gouv.fr/donnees/carte-de-cassini cercar a 32300 Ponsampère
* Portau de Gasconha